钦定古今图书集成/历象汇编/庶征典/第099卷 > 金
## 钦定古今图书集成/历象汇编/庶征典/第099卷 > 金

### 太祖天辅六年有火坠西京城

按《金史太祖本纪》不载。　按《五行志》，“天辅六年三月，
师攻西京，有火如斗，坠其城中。是月城降而复叛，四
月辛卯取之。”

### 熙宗皇统元年十一月己酉稽古殿火

按《金史熙宗本纪》。不载。　按《五行志》云云。

《皇统九》年，有火入帝寝，烧帷幔。

按《金史熙宗本纪》：“皇统九年四月壬申夜，大风雷电，
震坏寝殿鸱尾，有火入上寝，烧帷幔，帝趋别殿避之。”

### 海陵王贞元二年南京大内火

按《金史海陵王本纪》：“贞元二年五月癸丑，南京大内
火。”

### 世宗大定二年二月辛卯太和厚德殿火

按《金史世宗本纪》云云。　按五行志。世宗大定二年
闰二月“辛卯。神龙殿十六位焚。延及太和厚德殿。”
大定四年十一月辛丑。尚书省火。

按《金史世宗本纪》。不载。　“按《五行志》”云云。

大定十六年，宫中火，南京宫殿火按《金史世宗本纪》。“大定十六年正月戊辰。宫中火。”
按《五行志》。“十六年五月戊申，南京宫殿火。”

大定二十年四月己亥，大宁宫门火。

按《金史世宗本纪》。不载。　“按《五行志》”云云。

大定二十三年正月辛巳，广乐园灯山焚，延及熙春
殿。

按《金史世宗本纪》。不载。　“按《五行志》”云云。

### 章宗泰和四年四月壬戌万宁宫端门灾

按《金史章宗本纪》云云。

### 卫绍王大安二年十一月大悲阁东渠内火自出中都火

按《金史卫绍王本纪》，“大安二年十一月，中都大悲阁
东渠内火自出，逾旬乃灭。”阁南刹幡竿下石罅中火
自出，人近之即灭，俄复出。如是者复旬日，中都火焮
民居　按《五行志》：“二年十一月，京师民周修武宅前
渠内火出，高二尺，焚其板桥。又旬日，大悲阁幡竿下
石隙中火出，高二三尺，人近之即灭。凡十馀日。自是
都”城连夜燔爇二三十处。

大安三年，大悲阁灾。

按《金史卫绍王本纪》：“大安三年三月，大悲阁灾，延及
民居。”〈按志作二月戊午〉

### 宣宗贞祐二年南京宝镇阁灾

按《金史宣宗本纪》：贞祐二年六月“庚申，南京行宫宝
镇阁灾。”

### 兴定二年京师屡火

按《金史宣宗本纪》。不载。　按《五行志》。“是岁京师屡火。
遣礼部尚书杨云翼禜之。”

兴定三年春，吏部火。

按《金史宣宗本纪》。不载。　按《五行志》云云。

兴定五年十一月壬寅，相国寺火。

按《金史宣宗本纪》云云。

### 哀宗正大三年吏部火自出

按《金史哀宗本纪》。不载　按《五行志》。“正大三年三月
乙丑。有火自吏部中出。大如斛。流行展转。人皆惊避。
逾时而灭。”

### 天兴元年七月庚辰兵刃有火

按《金史哀宗本纪》不载　按《五行志》云云。